b'\n_START_ARTICLE_\nKodiranje \xc5\xa1umnikov\n_START_PARAGRAPH_\nZnakov \xc4\x8c, \xc5\xa0 in \xc5\xbd (ter ostalih) ni v angle\xc5\xa1ki abecedi, zato so (bile) s kodiranjem teh znakov v ra\xc4\x8dunalni\xc5\xa1tvu precej\xc5\xa1nje te\xc5\xbeave.\n_START_SECTION_\n\xc5\xa0umniki\xc2\xa0\xc2\xbbneko\xc4\x8d\xc2\xab\n_START_PARAGRAPH_\nTeX je bil \xc5\xa1umnikom kos \xc5\xbee od za\xc4\x8detka osemdesetih let prej\xc5\xa1njega stoletja, \xc4\x8deprav se je mnogo ostalih ra\xc4\x8dunalni\xc5\xa1kih programov spopadalo z njimi \xc5\xa1e dolgo potem. Pisava Computer Modern Roman (cmr), ki jo je TeX uporabljal, \xc5\xa1umnikov ni imela, vendar je znal program postaviti katerikoli akcent na katerokoli \xc4\x8drko. \xc5\xa0umnike je tako mogo\xc4\x8de dobiti z:_NEWLINE__NEWLINE_\\v{c}\\v{s}\\v{z} \\v{C}\\v{S}\\v{Z}_NEWLINE_Z dodatnim makro paketkom je bila pisava za silo poenostavljena:_NEWLINE__NEWLINE_"c"s"z "C"S"Z_NEWLINE_Mnogo ljudi \xc5\xa1e vedno uporablja ta zapis, \xc4\x8deprav danes ni skoraj nobenega dobrega razloga ve\xc4\x8d, da ne bi v zapisu uporabljali pravih \xc5\xa1umnikov in tako tudi \xc4\x8drkovalniku omogo\xc4\x8dil, da opravi svoje delo.\n_START_SECTION_\nKodiranje pisave\n_START_PARAGRAPH_\nTeX zna deliti besede in skrbeti za pravilen razmak med znaki (angl. kerning), vendar ni\xc4\x8d od tega ne deluje, \xc4\x8de v besedi nastopajo \xc4\x8drke, ki jih ni v pisavi in jih mora TeX umetno sestaviti (npr. iz stre\xc5\xa1ice in C-ja, da dobi \xc4\x8c)._NEWLINE_Medtem ko vnos znakov v Unicode-u s pravimi makri danes ni ve\xc4\x8d problem, zna TeX \xc5\xa1e vedno delati samo s pisavami z najve\xc4\x8d 256-imi znaki (izjeme so nekatere nove izpeljanke: Omega, Aleph, NTS, exTeX in XeTeX). Edini standardni nabor, ki vsebuje vse slovenske znake, je EC (ali CORK, v LaTeX-u nosi ime T1). \xc4\x8ce \xc5\xbeelimo pisati slovenske dokumente, ga zato moramo uporabiti:_NEWLINE__NEWLINE_\\usepackage[slovene]{babel} % slovenske nastavitve (naslovi, deljenje besed ...)_NEWLINE_\\usepackage[T1]{fontenc}    % font encoding; T1 podpira sloven\xc5\xa1\xc4\x8dino_NEWLINE_Danes standardno pisavo Computer Modern Roman zamenjuje Latin Modern Roman, ki vsebuje ve\xc4\x8dino latinskih znakov z akcenti, vendar je TeX \xc5\xa1e vedno omejen na 256 znakov.\n_START_SECTION_\n\xc5\xa0umniki danes\n_START_PARAGRAPH_\nV LaTeX-u pi\xc5\xa1emo \xc5\xa1umnike tako, da v glavo dokumenta dodamo:_NEWLINE__NEWLINE_\\usepackage[utf8]{inputenc} % input encoding; lahko je tudi [cp1250] ali [latin2]_NEWLINE_in pi\xc5\xa1emo \xc5\xa1umnike kot v vsakem drugem dokumentu, brez nepotrebnih " oz. \\v{}. V ConTeXt-u je enakovreden ukaz:_NEWLINE__NEWLINE_\\enableregime[utf]_NEWLINE_Primer rabe \xc5\xa1umnikov v LaTeX-u:_NEWLINE__NEWLINE_\\documentclass{article}_NEWLINE_\\usepackage[T1]{fontenc}_NEWLINE_\\usepackage[utf8]{inputenc}_NEWLINE_\\begin{document}_NEWLINE_Pe\xc5\xa1ec gre \xc4\x8dez cesti\xc5\xa1\xc4\x8de._NEWLINE_\\end{document}'